Hei,
Kiitos viestistäsi ja hyvästä kysymyksestä. Kevään yhteishaku on valitettavasti jo ehtinyt päättyä ennen kuin pystyimme vastaamaan sinulle. Toivottavasti kuitenkin valintasi yhteishaussa onnistuivat. Kummatkin suunnittelemasi valintayhdistelmät kuulostavat erittäin järkeviltä. Valitessasi pääainetta, suosittelemme sinua tutustumaan tarkemmin opintosisältöihin ja kurssikuvauksiin sekä hakemaan ensisijaisesti siihen hakukohteeseen, joka tuntuu sisällöltään sinua eniten kiinnostavalta ja tulevaisuuden suunnitelmiasi tukevalta. Jos voisit kuvitella työskenteleväsi opetus- ja kasvatusalalla muutoinkin kuin mediakasvatuksen
Kansanopisto-opinnot ovat loistava vaihtoehto, jos jäät ensimmäisellä hakukerralla ilman toivomaasi opiskelupaikkaa. Useissa kansanopistoissa on mahdollista suorittaa vuoden kestävän opintolinjan aikana myös avoimen yliopiston opintoja. Kansanopisto-opiskelussa on etuna, että vuoden kestävillä opintolinjoilla opiskeluun on mahdollista saada opintotukea. Kansanopistolinjalla suoritetut avoimen yliopiston opinnot voidaan usein huomioida suoraan jatko-opinnoissasi. Useilla kansanopistolinjoilla järjestetään myös pääsykoevalmennusta. Suosittelen sinua ottamaan yhteyttä suoraan siihen oppilaitokseen, jonka koulutuksista olet kiinnostunut. He auttavat varmasti sinua mielellään opintojesi suunnittelussa.
Tsemppiä yhteishakuun ja koulutuksesi etsintään!
Studentum.fi